**SPRÁVA**

**O VÝCHOVNO-VZDELÁVACEJ ČINNOSTI, JEJ VÝSLEDKOCH**

**A PODMIENKACH ŠKOLY ZA ŠKOLSKÝ 2020/2021**

**Prerokované na pedagogickej rade školy**

Dňa: 27.8.2021

**Predkladá:** ....................................

Mgr. Adriana Naďová

riaditeľka ZŠ s MŠ Hraň

**Vyjadrenie rady školy:**

Rada školy odporúča zriaďovateľovi obce Hraň schváliť správu o výchovno-vzdelávacej činnosti ZŠ s MŠ Hraň za školský rok 2020/2021

.............................................

Predseda RŠ ZŠ s MŠ Hraň

**Stanovisko zriaďovateľa:**

Obec Hraň

Správu o výsledkoch a podmienkach výchovno-vzdelávacej činnosti ZŠ s MŠ Hraň

za školský rok 2020/2021

**schvaľuje - neschvaľuje**

........................................................

Miriam Sabovčiková

starostka obce Hraň

1. **ZÁKLADNÉ IDENTIFIKAČNÉ ÚDAJE:**

|  |  |
| --- | --- |
| **Názov školy** | Základná škola s materskou školou |
| **Adresa školy** | Ulica SNP č. 446/178, 076 03 Hraň |
| **Telefón** | 056 6790013 |
| **E-mail školy** | zs-hran@post.sk |
| **Internetová stránka školy** | [www.zshran.edupage.sk](file:///G:\Plány%20školy\www.zshran.edupage.sk) |
| **Zriaďovateľ** | Obec Hraň |
| **Adresa zriaďovateľa** | Ulica SNP č. 165, 076 03 Hraň |
| **Telefón** | 056 6790063 |
| **E-mail zriaďovateľa** | obechran@trenet.sk |

1. **ÚDAJE O VEDÚCICH ZAMESTNANCOCH ŠKOLY:**

|  |  |  |
| --- | --- | --- |
| **Funkcia:** | **Meno, priezvisko, titul:** | **Telefón:** |
| Riaditeľ | Adriana Naďová, Mgr. | 056/6790013 |
| Zástupca riaditeľa pre MŠ |  | 056/6790058 |
| Vedúca školskej jedálne | Renáta Girmanová | 056/6790058 |

**3. ÚDAJE O RADE ŠKOLY**

- **Rada školy** - vyjadruje sa a presadzuje verejné záujmy a záujmy rodičov, pedagogických zamestnancov a ďalších zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy.

Rada školy pri ZŠ s MŠ v Hrani, bola ustanovená v zmysle § 24 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Funkčné obdobie začalo ustanovujúcim zasadnutím dňa ......09.05.2019....................na obdobie 4 rokov.

Radu školy tvorí 7 členov. Na ustanovujúcom zasadnutí bola do funkcie predsedníčky zvolená Mgr. Ingrid Schnellyová.

V uplynulom školskom roku zasadala iba dvakrát, tretí krát dištančnou formou. Na poslednom stretnutí boli členom rady poskytnuté informácie o dištančnom vzdelávaní žiakov školy, o priebežnom i celkovom hodnotení na konci školského roka.

**Členovia rady školy**

|  |  |  |
| --- | --- | --- |
| **P.č.** | **Meno, priezvisko, titul členov rady školy** | **Volený/delegovaný za** |
| 1. | Juroš Vladimír, Mgr. | zriaďovateľa |
| 2. | Jurošová Beáta, Mgr. | pedagogických zamestnancov |
| 3. | **Schnellyová Ingrid, Mgr.** | pedagogických zamestnancov,  **predseda RŠ** |
| 4. | Filtešová Anna | za prevádzkových zamestnancov |
| 5. | Makula Martin | za rodičov ZŠ |
| 6. | Kačanovská Dominika | za rodičov MŠ |
| 7. | Tóthová Katarína, Mgr. | za rodičov ZŠ |

**4. INÉ POTRADNÉ ORGÁNY ŠKOLY:**

- **Metodické združenie** – zabezpečujú plnenie odborných a metodických úloh v daných predmetoch. Vedúca MZ je Mgr. Ingrid Schnellyová (ZŠ s MŠ Hraň).

Metodické združenie pracovalo podľa vlastného plánu, ktorý vychádza z úloh iŠkVP, POP . Stretlo sa v tomto školskom roku 2 krát a 2 krát online.

**- PEDAGOGICKÁ RADA -** vyjadruje sa ku všetkým úlohám školy a rozhodnutiam riaditeľa školy, k ŠkVP, k organizácii, plánu práce, klasifikácii a hodnoteniu žiakov, komisionálnym a opravným skúškam, pochvalám a pokarhaniam, k zníženiu známky, k vnútornému poriadku školy, k zásadným otázkam výchovy a vzdelávania, spôsobu hodnotenia, preradeniu žiaka, hodnoteniu výchovno-vzdelávacích výsledkov.

Zasadala päť krát, upravovalo sa na nej podmienky a vnútorný režim v súvislosti so zmenami od 01.02.2021 do 31.5.2021.

Zasadnutia pedagogických rád :

* 27.08.2020 – schválené uznesenia o úprave ŠkVP, o klasifikácii predmetov, o skratkách predmetov využívaných v pedag. dokumentácii, o prerokovaní školských dokumentov ( Školský poriadok, vnútorný poriadok, Organizačný poriadok, Plán vnútroškolskej kontroly, Smernice riaditeľa školy, záverečnej správy)
* 26.11.2020 - Uznesenia schválené – štvrťročné hodnotenie žiakov, hodnotenie správania sa žiakov a postup informovanosti rodičov
* 25.01.2021- Uznesenia schválené – polročná klasifikácia žiakov, hodnotenie správania sa žiakov
* 28.04.2021- Uznesenia schválené – tri štvrťročné hodnotenie žiakov, hodnotenie správania sa žiakov a postup informovanosti rodičov, prerokovanie ŠkVP na nový šk. rok, schválenie Smernice o komisionálnych skúškach
* 22.06.2021 - Uznesenia schválené – záverečné hodnotenie žiakov, hodnotenie správania sa žiakov a postup informovanosti rodičov, prerokovanie ŠkVP na nový šk. rok, prerokovanie stavu žiakov v jednotlivých ročníkoch v novom šk. roku, schválenie smernice o vypisovaní pedagogickej dokumentácie.

Na poslednej pedagogickej rade sa zhodnotilo vzdelávanie počas dištančnej formy, prijali sa opatrenia a odporúčania, pripravoval sa nový školský rok.

**5. ÚDAJE :**

Školský rok začal 1. septembra 2020 a skončil 31. augusta 2021. Vyučovanie začalo 2. septembra 2020 a skončilo 30. júna 2021.

V čase od 1.februára 2021 do 30. júna 2021 prebiehalo v škole vyučovanie mimoriadnym spôsobom v súlade s nariadeniami hlavného hygienika a Ministerstva školstva, vedy, výskumu a športu. Od 26,4.2021 sa vrátili žiaci do školy, ďalej platili prísne hygienické opatrenia, škola sa riadila podľa COVID automatu a nariadení hlavného hygienika .

**Školský vzdelávací program**

V školskom roku 2020/2021 nastali zmeny v rámcovom učebnom pláne prvého ročníka. Základ tvorí 20 vyučovacích hodín, voliteľné sú len 2 hodiny v prvom ročníku. Učitelia zvolili voliteľné premety – rozšírenie hodín MAT o jednu vyučovaciu hodinu a 1voliteľnú hodinu Dopravnej výchovy.

V druhom ročníku základ tvorí 20 vyučovacích hodín, voliteľné boli 3 hodiny . Učitelia zvolili voliteľné premety – rozšírenie hodín MAT o jednu vyučovaciu hodinu a 1voliteľnú hodinu SJL, 1 voliteľnú hodinu dopravnej výchovy.

V  rámcovom učebnom pláne tretieho ročníka základ tvorí 23 vyučovacích hodín, voliteľné sú 2 hodiny. Učitelia zvolili voliteľné premety – rozšírenie hodín SJL o jednu vyučovaciu hodinu a rozšírenie hodín PDA o jednu vyučovaciu hodinu.

V  rámcom učebnom pláne štvrtého ročníka základ tvorí 25 hodín a 1 voliteľná hodina. Pedagogický zbor sa dohodol navýšiť o 1 hodinu SJL.

**5.1. Počet žiakov v škole § 2. ods. 1 b**

K 15.9.2020 bolo evidovaných v našej škole 41 žiakov , ku koncu roka už len 40 žiakov.

|  |  |  |  |
| --- | --- | --- | --- |
| Ročník | Počet žiakov k 15.9.2019 | Počet žiakov k 30.6.2020 | Triedny učiteľ |
| I. | 9 | 9 | Mgr. Adriana Naďová |
| II. | 10 | 9 | Mgr. Adriana Naďová |
| III. | 14 | 14 | Mgr. Andrej Naď |
| IV. | 8 | 8 | Mgr. Andrej Naď |

Z celkového počtu žiakov 40 boli dvaja žiaci (1.r. a 3.r.) so špeciálnymi výchovno-vzdelávacími potrebami (ŠVVP) – poruchy učenia. Do učebných plánov prvého a tretieho ročníka pre týchto žiakov pribudol predmet Rozvíjanie špecifických funkcií (RŠF).

Súčasťou školy bol:

* **Školský klub detí a mládeže**, v ktorom pracovali deti v jednom oddelení. Počet prihlásených žiakov bol 18, na konci školského roka bolo 15 detí.

**5.2. Údaje o počte zapísaných žiakov § 2. ods. 1 c**

V dňoch 7. – 9.apríla 2021 sa uskutočnil zápis detí do 1. ročníka našej základnej školy. Zapísalo sa 9 nových detí. Zápis sa vykonal len za účasti rodičov bez detí z dôvodu pandémie COVID-19. O odklad povinnej školskej dochádzky mohli požiadať zákonní zástupcovia aj bez odporučenia zariadenia výchovného poradenstva a prevencie. Jednému žiakovi bol odporúčaný odklad školskej dochádzky. Jedna žiačka sa po komisionálnom preskúšaní v septembri vrátila späť do prvého ročníka aj na základe odporúčaní špeciálneho pedagóga z CPPP.

|  |  |  |
| --- | --- | --- |
| **Údaje o počte zapísaných žiakov do 1. ročníka** | | |
| **Počet zapísaných žiakov** | **Z toho odklad** | **Počet vydaných rozhodnutí o prijatí** |
| 9 | 1 | 8 |
| **Počet vydaných rozhodnutí o odklade** |
| 1 |

**5.3. Údaje o prospechu, správaní, dochádzke** **§ 2. ods. 1 e**

Hlavnou úlohou školy bolo ako po každý rok, viesť žiakov k efektívnemu osvojovaniu a získavaniu vedomostí a zručností - teraz už aj za pomoci modernej techniky, naučiť ich systematicky pracovať a aktívne sa pripravovať, vedieť sa orientovať v množstve informácií, výchova k pravde, mravnosti, úcte k starším, ochrane zdravia, lásky k svojmu rodisku a vlasti, výchova k náboženskej a rasovej znášanlivosti, podpora zdravého spôsobu života, podpora športových, kultúrnych aktivít žiakov, mimoškolskej a záujmovej činnosti a udržanie si dobrého mena školy.

Učivo bolo vo všetkých ročníkoch a predmetoch prebraté načas podľa **časovo-tematických plánov**, ktoré si pedagógovia musia vypracovať na začiatku každého šk. roka do 15. septembra. Pri ich vypracovávaní musia vychádzať z predpísaných učebných osnov a štandardov, ktoré obsahujú, čo všetko má žiak daného ročníka v danom predmete ovládať.

Do časovo-tematických plánov si museli učitelia povinne zakomponovať, kedy budú na hodinách učiť prvky (jednotlivé kompetencie, ktoré si majú osvojiť žiaci v daných ročníkoch):

* **Dopravná výchova – výchova k bezpečnosti v cestnej premávke**
* **Osobnostný a sociálny rozvoj**
* **Environmentálna výchova -ENV**
* **Mediálna výchova**
* **Multikultúrna výchova**
* **Ochrana života a zdravia**
* **Tvorba projektu a prezentačné zručnosti**
* **Regionálna výchova a tradičná ľudová kultúra**
* **Finančná gramotnosť**

Do vyučovacieho procesu sa učitelia usilovali vnášať rôzne formy práce. Okrem klasickej hodiny sa využívali formy predĺženého výkladu pre slabších žiakov, práce vo dvojiciach, skupinová práca, didaktické hry, päťminútovky, vypracovávanie projektov, práca s počítačom atď. Miesto súťaživosti boli žiaci vedení viac k tímovej spolupráci.

V tomto školskom roku sme v čase pandémie COVID – 19, keď bolo zrušené vyučovanie na školách , začali postupne zapájať žiakov do dištančného vzdelávania on-line formou . Žiaci pracovali na počítačoch alebo mobiloch . Žiaci tretieho ročníka mali vyučujúcu Mgr. Schnellyovú, žiaci štvrtého ročníka pracovali s Mgr. Naďom. Žiaci prvého a druhého ročníka pracovali 3 hodiny denne s Mgr. Naďovou, každý ročník samostatne. No nie všetko prebiehalo ideálne, keďže žiaci nevedia dobre pracovať s počítačmi, nie každý má počítač. Žiakom boli zabezpečované pracovné materiály aj v printovej podobe raz týždenne. Tie sa roznášali osobne učiteľmi, alebo si po nich chodili rodičia detí. Vyplnené raz týždenne vrátili do poštovej schránky tr. učiteľa. Vyučovali sa takto predmety SJL, MAT, PDA, VLA, Čítanie, u štvrtákoch aj INF. Žiaci sa vyučovali formou videohovoru v aplikácii FB –Messenger alebo cez Google Meet.

Všetky oznamy pre žiakov a rodičov, zadania a materiály na domácu prípravu boli dostupné na webovej stránke školy. Niektorí žiaci mali nepravidelnú účasť na online vyučovaniach, boli upozorňovaní na problémy, ktoré môžu nastať v prípade neúčasti na vyučovaní.

Všetci pedagógovia začali vytvárať učebné materiály (pracovné listy, prezentácie, testy). Využívali náučné portály : [www.zborovna.sk](http://www.zborovna.sk), [www.aitec.sk](http://www.aitec.sk), [www.youtube.com](http://www.youtube.com), [www.pinterest.com](http://www.pinterest.com), [www.ucimenadialku.sk](http://www.ucimenadialku.sk), [www.matika.in](http://www.matika.in), [www.gramar.in](http://www.gramar.in).

Učitelia sa venovali aj konzultáciám s rodičmi či žiakmi, spätnej väzbe na vypracované pracovné listy či testy. Počas dištančného vzdelávania vyučujúci pravidelne informovali vedenie školy o nezapájaní sa žiakov do vzdelávacích aktivít. Po rôznych formách upozornení zo strany školy sa práca niektorých žiakov zlepšila.

Počas dištančnej formy vzdelávania rešpektovali vyučujúci akékoľvek problémy žiakov a snažili sa im vyjsť v ústrety.

Pozitívom on-line vyučovania bola možnosť priameho výkladu učiva deťom, získania okamžitej spätnej väzby od žiakov (overenie si hlasného čítania, výslovnosť , ústne overovanie vedomostí), priama interakcia medzi učiteľom a žiakom. Spätná väzba na tento spôsob vyučovania bola zo strany detí aj rodičov veľmi kladná. Ocenili, že deti majú pravidelný denný režim a vyučovanie výborne spĺňalo aj sociálnu funkciu. Rodičia získali prehľad v preberanom učive a domácich úlohách. Žiaci sa na vyučovanie tešili, väčšinou pracovali aktívne.

Do školy sa nastúpilo v máji. Začalo sa s adaptáciou detí na školský režim, vyučovacie hodiny mali dva týždne opakovací charakter. Niektorí žiaci vynechávali vyučovanie z dôvodov choroby. Aj po nástupe sa dodržiavali protiepidemiologické opatrenia .

**5.3 a) *Prospech žiakov***

Metodický pokyn MŠ SR č.22/2011 na hodnotenie žiakov základnej školy upravuje hodnotenie prospechu a správania žiakov a preto je prospech žiakov nasledovný.

**Hodnotenie 1. - 4. ročník**

Materiálne vybavenie školy vyučovacími pomôckami a technikou umožňuje vyučujúcim skvalitňovať a zefektívňovať výchovno-vzdelávací proces. Úroveň samostatných či skupinových žiackych projektov a domácich príprav stúpa vďaka pozitívnej motivácií, jasne formulovanými podmienkami a inštrukciami a následnému zhodnoteniu, na akej úrovni tieto boli splnené. Úroveň práce žiakov závisí od viacerých faktorov, avšak musíme konštatovať, že nezáujem niektorých žiakov, povrchnosť, pasivita, nedostatočná domáca príprava sú najväčšími negatívami. Našou úlohou zostáva hľadať rôzne spôsoby motivácie žiakov k lepšiemu výkonu, naďalej rozvíjať kritické myslenie, digitálnu gramotnosť, sociálne kompetencie, formovať osobnostné a sociálne hodnoty, viesť žiakov k uvedomeniu si potreby učenia pre osobnostný rozvoj a sebarealizáciu, umožniť optimálny učebný výkon žiaka. Je nutné podporovať výchovu ku zdraviu a zdravému životnému štýlu, priebežne monitorovať správanie sa detí a pri zmenách riešiť vzniknuté problémy. Naďalej sa venovať výučbe finančnej gramotnosti.

Väčšina žiakov pracovala počas druhého polroka aktívne, študovala materiál, vypracúvala testy a pracovné listy. Pasivitu žiaka sme riešili upozornením alebo rozhovorom s rodičmi, prípadne telefonickým rozhovorom. Začlenená žiačka pracovala aktívne a zodpovedne, učivo zvládala.

Žiaci prvého ročníka boli v I. aj II. polroku hodnotení slovne. Jeden žiak však nezvládol osvojiť si učivo prvého ročníka a preto ho bude musieť zopakovať.

|  |  |  |  |  |  |
| --- | --- | --- | --- | --- | --- |
| **TRIEDA** | **POČET ŽIAKOV** | **PROSPELI** | **NEPROSPELI** | **NEHODNOTENÍ** | **ROČNÍK**  **budú opakovať** |
| I. | 9 | 4 | 1 | 4 | 5 |
| II. | 10 | 4 | 0 | 6 | 5 |
| III. | 14 | 8 | 1 | 5 | 6 |
| IV. | 8 | 6 | 0 | 2 | 2 |

Nehodnotení žiaci sú z dôvodu dlhodobého pobytu v zahraničí s rodičmi. V druhom ročníku ukončil povinnú školskú dochádzku jeden žiak dlhodobo v zahraničí.

Vo vzdelávaní žiačok zdravotne znevýhodnených vyučujúci postupovali podľa IVVP, dodržiavala kritéria hodnotenia určené pre žiakov so zdravotným znevýhodnením.

**5.3 b) *Správanie žiakov***

Správanie žiakov na škole bolo v súlade s Vnútorným poriadkom školy. Vychovanosť žiakov kopíruje sociálne zloženie v triede a rodinnú výchovu. Na správanie žiakov vplýva záujem rodičov (nezáujem) schopnosť vidieť dieťa s pozitívnymi i negatívnymi prejavmi, celková atmosféra v spoločnosti

Znížené známky zo správania v tomto školskom roku neboli žiakom udelené.

**5.4 *Dochádzka žiakov***

|  |  |  |  |  |  |  |  |
| --- | --- | --- | --- | --- | --- | --- | --- |
| **Trieda** | **Počet žiakov** | **Vymeškané hod. spolu** | **Priemer na žiaka** | **Osprav.**  **spolu** | **Priemer na žiaka** | **Neosprav.**  **spolu** | **Priemer na žiaka** |
| **I.A** | 9 | 1265 | 210,83 | 642 | 107 | 623 | 103,83 |
| **II.A** | 10 | 356 | 89 | 346 | 86,5 | 10 | 2,5 |
| **III.A** | 14 | 1608 | 160,8 | 968 | 80,66 | 640 | 53,33 |
| **IV.A** | 8 | 596 | 85,14 | 451 | 64,42 | 145 | 20,71 |
| **Spolu** | **41** | **3825** | **131,89** | **2407** | **83,00** | **1418** | **48,89** |

Neospravedlnené hodiny sú z dôvodu odcestovania žiakov do zahraničia so súhlasom riaditeľky školy a nedoručenia potvrdenia zo školy v zahraničí, ktorú tam navštevujú.

**5.5 ŠKD**

Činnosť ŠKD sa riadila Výchovným programom. Zamerali sme sa predovšetkým na realizáciu výchovno-vzdelávacej činnosti v jednotlivých tematických oblastiach, primerane možnostiam detí tak, aby rozvíjali svoje kompetencie vo všetkých oblastiach výchovy.

Počas 1. polroka školského roka sme preferovali samostatnosť detí na učenie sa navzájom. Dôraz sa kladie na vypracovanie a kontrolu domácich úloh. Deti prvého ročníka si v rámci prípravy na vyučovanie precvičovali a utvrdzovali prebrané učivo.

V 2. polroku ŠKD nefungovala do mája, vychovávateľka vyučovala počas dištančného učenia tretí ročník.

**6. ODBORY A UČEBNÉ PLÁNY /** **§ 2. ods. 1 f/:**

Od 1. septembra 2018 výchovno-vzdelávacia činnosť školy vychádzala z vypracovaného plánu školy, ktorý akceptoval požiadavky POP MŠ SR, nového školského zákona. Žiaci 1.-4. ročníka postupovali v súlade so zákonom č.245/2008 podľa vypracovaného Školského vzdelávacieho programu pod názvom „Zbierame zrnká múdrosti“. Tento Školský vzdelávací program je pravidelne upravovaný podľa inovovaného Štátneho vzdelávacieho programu, ktorý schválilo MŠVVaŠ dňa 06.februára 2015.

1. **ročník** –v šk.roku 2015/2016 inovovaný ISCED 1

*posilnili sa povinný predmet -* MAT – jedna vyuč. hodina

*voliteľný predmet* - Dopravná výchova - jedna vyuč. hod.

**2. ročník-** v šk.roku 2016/2017 inovovaný ISCED 1

*posilnili sa povinný predmet* -MAT – jedna vyuč. hodina

*voliteľné povinné predmety –* SJL – jedna vyuč. hodina

Dopravná výchova - jedna vyuč. hodina

**3. ročník -** v šk.roku 2017/2018 inovovaný ISCED

*posilnili sa povinný predmet* -SJL – jedna vyuč. hodina

PDA – jedna vyuč. hodina

**4. ročník –** v šk.roku 2018/2019 inovovaný ISCED

*posilnili sa povinný predmet* -SJL – jedna vyuč. hodina

**Štruktúra tried:**

|  |  |  |  |
| --- | --- | --- | --- |
|  | **Počet tried** | **Počet žiakov** | **Počet individuálne integrovaných** |
| **Nultého ročníka** | **0** | **0** | **0** |
| **Prvého ročníka** | **0** | **9** | **1** |
| **Bežných tried** | **2** | **32** | **1** |
| **Špeciálnych tried** | **0** | **0** | **0** |
| **Pre nadaných** | **0** | **0** | **0** |
| **Spolu** | **2** | **41** | **2** |

**7. Údaje o zamestnancoch školy /** **§ 2. ods. 1 g**

V školskom roku 2019/2020 v základnej škole pracovalo spolu 6 zamestnancov. Zo 5 pedagogických zamestnancov sú 3 ženy a 2 muži , 1 ekonómka, 1 upratovačka.

|  |  |  |  |
| --- | --- | --- | --- |
| Pedagogickí zamestnanci -spolu | 2 | Nepedagogickí zamestnanci | 2 |
| kvalifikovaní pedag. zamestnanci | 2 |
| nekvalifikovaní pedag. zamestnanci |  |
| farári | 1 |
| vychovávateľka ŠKD | 1 |

**8. Odbornosť vyučovania**

Podľa jednotlivých predmetov v hodnotenom školskom roku bola na 1. stupni odbornosť vyučovania nasledovná:

- všetky predmety sú vyučované 100% kvalifikovane

**9.Vzdelávanie zamestnancov /§ 2. ods. 1 h/**

Doposiaľ absolvované vzdelávania:

Počet uvádzajúcich začínajúcich pedagogických zamestnancov : 0

Počet pedagógov, ktorí absolvovali špecializačné vzdelávanie : 1

Počet pedagógov, ktorí absolvovali aktualizačné vzdelávanie 3

Počet pedagógov, ktorí absolvovali inovačné vzdelávanie 3

Počet pedagógov s 1. kvalifikačnou skúškou: 1

Počet pedagógov s druhou kvalifikačnou skúškou : 2

**10. Údaje o aktivitách a prezentácii školy**

**10.1. Záujmové útvary**

V šk. roku 2020/2021 mohli žiaci pracovať v 3 záujmových útvaroch rôzneho charakteru, ktoré viedli naši pedagógovia. Práca v záujmových útvaroch bola pravidelná a vypisovala sa požadovaná dokumentácia.

Záujmové útvary fungovali len do októbra z dôvodu prerušenia - pandémia COVID-19, obmedzenia dané MŠVVaŠ SR a hlavným hygienikom SR.

Celkovo bolo žiakom vydaných 41 vzdelávacích poukazov určených na činnosť záujmových útvarov a škola prijala späť 24 poukazov.

Na škole pracovali tieto záujmové útvary :

1. Športový krúžok – viedla Mgr. Adriana Naďová

2. Futbalový krúžok – viedol Mgr. Andrej Naď

3. Krúžok Šikovníček - viedla Mgr. Ingrid Schnellyová

**10.2. Aktivity školy**

Škola sa prezentuje na verejnosti svojou kvalitnou výchovno-vzdelávacou činnosťou, bohatou mimoškolskou činnosťou a tradičnými aktivitami.

|  |  |
| --- | --- |
| **Aktivity organizované školou** | **Aktivity, do ktorých sa škola zapojila** |
| **Týždeň zdravej výživy** |  |
| **Jesenné plody** |  |
| **Šarkaniáda** |  |
| **Svetový deň mlieka** |  |
| **Spoločné čítanie** |  |
| **Vianočná besiedka** |  |
| **Starým rodičom** |  |
| **Príprava vianočných ikeban** |  |
|  |  |
|  |  |
|  |  |

Škola disponuje 22 počítačmi, z ktorých 2 sa využívajú v administratíve a 19 sa využívalo na vyučovaní a v mimovyučovacom čase v dvoch počítačových učebniach, ktorých správcom je Mgr. Adriana Naďová. Webová stránka školy [www.zshran.edupage.org](http://www.zshran.edupage.org) sa inovuje  riaditeľkou školy. Podklady z jednotlivých pripravovaných aktivít pripravuje na informačnú nástenku Mgr. Andrej Naď.

**11. Výsledky inšpekčnej činnosti /** **§ 2. ods. 1 k/**

V školskom roku 2015/2016 bola na škole vykonaná komplexná inšpekcia v dňoch 18.11.2015, 20.11.2015 a 23.11.2015.

Závery:

K silným stránkam v oblasti riadenia školy patrilo vypracovanie ŠkVP, podľa ktorého škola realizovala výchovu a vzdelávanie so stanovenými cieľmi zodpovedajúcimi reálnym podmienkam školy. Zlepšenie si vyžaduje spolupráca vedenia s orgánmi školskej samosprávy, metodická pomoc pri odovzdávaní informácií, skúseností, zvýšenie kontroly nad akceptáciou prijatých opatrení a zapájanie žiakov do súťaží.

- v oblasti podmienok patrili k silným stránkam personálne podmienky, odbornosť vyučovania. Slabou stránkou bolo nezabezpečenie monitoringu zameraného na prevenciu a odhaľovanie negatívnych javov v správaní sa žiakov.

- v oblasti výchovy a vzdelávania silnou stránkou bola pozitívna pracovná atmosféra, sprístupňovanie učiva zrozumiteľným spôsobom. Zlepšenie si vyžaduje komplexné formulovanie a overovanie cieľov. Správa o výsledkoch inšpekčnej činnosti je k dispozícii u riaditeľky školy.

V školskom roku 2016/2017 sa uskutočnila následná inšpekcia.

Tematická inšpekcia vykonaná dňa 26.05.2004 sa zamerala na zistenie úrovne vzdelávacích výsledkov žiakov 4.ročníka v predmete prírodoveda.

**12. Materiálno-technické podmienky /** **§ 2. ods. 1 l/**

Škola je vybavená učebnými pomôckami, ktoré sa snažíme stále dopĺňať. Máme špeciálnu počítačovú učebňu. Dve triedy sú vybavené interaktívnymi tabuľami. Jedna trieda je vybavená počítačmi a dataprojektorom. Súčasný stav materiálno-technických podmienok je dobrý. Učitelia majú svoje triedy a učebne vybavené internetom, pomôckami a to im vytvára vhodné podmienky na prípravu a relaxáciu. Žiaci sa stravujú v budove MŠ. Máme jednu triedu školského klubu.

Vyučovanie telesnej výchovy prebieha v cvičebni školy a tiež na školskom ihrisku.

Škola má ihrisko vybíjanú a futbal, doskočisko. Využívame multifunkčné ihrisko obce.

**13.Údaje o finančnom a hmotnom zabezpečení výchovno-vzdelávacej činnosti /§ 2. ods. 1 m/**

*1. Dotácie zo štátneho rozpočtu na žiakov:*

*Prenesená z r.2020 ZŠ – 8 787,77 -€*

Normatívne finančné prostriedky na prenesené kompetencie od januára do júna 2021 boli vo výške ..........63 194,- €

Na originálne kompetencie bolo škole pridelených od januára do júna 2021 .......66 000 ,- € (MŠ,ŠJ,ŠKD)

Nenormatívne finančné prostriedky

- na žiakov zo SZP ........100,€

- na výchovu a vzdelávanie 5-ročných detí ...........1176,- €

- na digitálne technológie pre ZŠ ....................500,-€

- na učebnice pre ZŠ .......................................833,-€

*2. Príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť.*

Neboli.

*3. Finančné prostriedky prijaté za vzdelávacie poukazy a spôsob ich použitia v členení podľa financovaných aktivít*

Príjem za vzdelávacie poukazy január - jún 2021: ..........576,00,- €

*4. Finančné prostriedky získané od rodičov alebo zákonných zástupcov žiakov, právnických osôb alebo fyzických osôb a spôsob ich použitia v členení podľa finančných aktivít . Neboli*

*5. Iné finančné prostriedky získané podľa osobitných predpisov*

Dopravné pre žiakov : Nebolo

Príjmy z poplatkov za ŠKD od januára do júna 2021: ......301,-€

za MŠ : .......238,-€

Finančné prostriedky v uvedenom školskom roku postačovali na bezproblémové zabezpečenie celkového výchovno-vzdelávacieho procesu i napriek tomu, že normatívne financovanie škôl nie je z nášho pohľadu postačujúce pre trend dnešnej modernej a ekonomicky náročnej doby.

**14. Psychohygienické podmienky vyučovania**

Rozvrh hodín bol zostavený podľa psychohygienických zásad vyučovania, priestory sú dostatočné pre všetky predmety, na TSV naďalej využívať multifunkčné ihrisko a cvičebňu, školský dvor.

Počas dištančného vzdelávania dôsledné dodržiavanie časového rozvrstvenia zadávania úloh žiakom a komunikáciu s nimi.

Pred opätovným otvorením škôl os 1. júna boli stanovené hygienické podmienky podľa usmernení MŠVVaŠ a vydaných opatrení ÚVZ SR, ktorými boli oboznámení všetci zamestnanci a zaviazaní ich plniť. Napriek náročnej situácii sa nám podarilo všetky opatrenia preniesť do praxe, dôsledne sa dodržiavali a žiaci nepodliehali stresu. Počas júna sa nastavené podmienky aktualizovali k 15.06. a 22.06.2020. Rovnako bol stanovený aj režim prevádzky školy školskej jedálne. Rodičia pri dodržiavaní nastavených hygienických pravidiel spolupracovali, vnímali mimoriadnu situáciu a zodpovedne si plnili stanovené podmienky.

**15. Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení (§ 2 ods., 1 písm. o)**

|  |  |
| --- | --- |
| **SILNÉ STRÁNKY**   * odbornosť vyučovania * dobrá úroveň pedagogických   zamestnancov v ovládaní práce s PC   * kreativita a flexibilita zamestnancov * vzdelávanie sa učiteľov * možnosť práce s PC a internetom * používanie moderných vyučovacích metód * vlastné počítačové učebne * kvalifikovaný učiteľ informatiky, učiteľ cudzieho jazyka * dobré priestorové podmienky * vlastné priestory ŠKD * technická podpora dištančného vzdelávania * dobrá spolupráca s rodičovskou   radou školy a RŠ   * dobrá spolupráca s Obecným úradom * dobrá klíma školy - kladný vzťah žiakov ku škole | **SLABÉ STRÁNKY**   * malá telocvičňa * málo moderných učebných pomôcok * nedostatok aktívneho učenia sa žiaka * úroveň vzťahov rodič – učiteľ * nedostatočná komunikácia zo strany rodičov problémových žiakov |
| **PRÍLEŽITOSTI**  ochota pracovať a osobne rásť   * dobré podmienky na zavádzanie   informačno-komunikačných  technológií   * vzdelávanie pedagogických   zamestnancov   * skvalitnenie prezentácie školy * kvalitnejšie zabezpečenie on-line vyučovania | **RIZIKÁ**   * veľká vzdialenosť od ostatných   vzdelávacích a kultúrnych centier   * vysoká konkurencia škôl * nepriaznivý populačný vývoj * znižovanie vedomostnej úrovne a   zvyšovanie agresivity prichádzajúcich  žiakov   * absencia rodinnej výchovy – nedostatočná domáca príprava, málo podnetné rodinné prostredie * nedostatočné finančné zabezpečenie |

**17. Spolupráca školy s rodičmi /§ 2. ods. 2 c/**

Spolupráca s rodičmi je na dobrej úrovni – spolupracujú s triednymi učiteľmi aj s vedením školy. Aktívnych rodičov je z roka na rok menej, väčšinou javia slabý alebo žiadny záujem o dianie v škole. Takmer všetci rodičia platia rodičovský príspevok, ktorý slúži len na činnosti a podujatia pre žiakov.

Rada školy tiež úzko spolupracuje s riaditeľstvom školy a podporuje vedenie školy vo všetkých aktivitách.

Riaditeľstvo školy úzko spolupracuje aj so zriaďovateľom našej školy.

*V Hrani , dňa 27.08.2021*

......................................................

*Mgr. Adriana Naďová,*

*riaditeľka ZŠsMŠ*